CELEX: 62015TN0059
Language: fi
Date: 2015-02-04 00:00:00
Title: Asia T-59/15: Kanne 4.2.2015 – Amitié v. EACEA

27.4.2015   
            
            
               FI
            
            
               Euroopan unionin virallinen lehti
            
            
               C 138/53
            
         Kanne 4.2.2015 – Amitié v. EACEA
   (Asia T-59/15)
   (2015/C 138/71)
   Oikeudenkäyntikieli: englanti
   
      Asianosaiset
   
   
      Kantaja: Amitié Srl (Bologna, Italia) (edustaja: asianajaja D. Bogaert)
   
      Vastaaja: Koulutuksen, audiovisuaalialan ja kulttuurin toimeenpanovirasto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               toteaa, että EACEA:ta vastaan nostettu kanne on otettava tutkittavaksi
            
         
               —
            
            
               toteaa, että EACEA:n lähettämä 26.11.2014 päivätty päätös ei ole oikeudellisesti perusteltu, ja näin ollen määrää EACEA:n kaikki kantajaa vastaan toteuttamat toimenpiteet välittömästi peruutettaviksi
            
         
               —
            
            
               toteaa, ettei EACEA:n kantajalle osoittamaa 12.12.2014 päivättyä veloitusilmoitusta nro 3241415195, joka on määrältään 9 41  310,38 euroa, tarvitse maksaa
            
         
               —
            
            
               velvoittaa EACEA:n korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii tällä kanteella, joka perustuu SEUT 256 ja 272 artiklaan, unionin yleistä tuomioistuinta toteamaan, ettei EACEA:n 26.11.2014 antama päätös, joka sisältää Euroopan petostentorjuntaviraston (OLAF) suorittaman tarkastuksen johdosta AMITIE:ta vastaan toteutetut toimenpiteet, ole oikeudellisesti perusteltu.
   Kanteensa tueksi kantaja vetoaa kahteen kanneperusteeseen.
   
            
               1.
            
            
               Ensimmäisen kanneperusteen mukaan EACEA:n kantajaa vastaan kohdistamat toimenpiteet ovat perusteettomia.
               
                           —
                        
                        
                           Toimenpiteiden soveltamisen edellytykset eivät täyty: asetuksen N:o 2988/1995 (1) säännöksiä on rikottu sekä suhteellisuusperiaatetta on loukattu.
                        
                     
                           —
                        
                        
                           Sopimusmääräyksiä on rikottu ja asetuksia N:o 966/2012 (2) ja N:o 1268/2012 (3) sovellettu virheellisesti. Mitkään toimenpiteistä, jotka sisältyvät EACEA:n 26.11.2014 päivättyyn päätökseen, jotka on toteutettu kantajaa vastaan, eivät ole oikeudellisesti perusteltuja. Toissijaisesti kaikkien kantajalle myönnettyjen määrien periminen takaisin merkitsisi oikeuden väärinkäyttöä ja perusteetonta etua EACEA:n hyväksi.
                        
                     
         
            
               2.
            
            
               Toisen kanneperusteen mukaan OLAFin suorittamat tarkastukset ja tekemät päätelmät ovat pätemättömiä (sopimusmääräyksiä ja sovellettavia asetuksia on rikottu).
               
                           —
                        
                        
                           OLAFin suorittamat tarkastukset eivät olleet asetuksen N:o 883/2013 (4) ja/tai asiaan sovellettavien yleisten periaatteiden mukaisia.
                        
                     
                           —
                        
                        
                           Koska EACEA:n päätös perustuu OLAFin tarkastustensa perusteella tekemiin päätelmiin, se, että OLAFin tarkastuksia ja kertomusta rasittaa lainvastaisuus, vaikuttaa EACEA:n päätökseen.
                        
                     
         
      (1)  Euroopan yhteisöjen taloudellisten etujen suojaamisesta 18.12.1995 annettu neuvoston asetus (EY, Euratom) N:o 2988/95.
   
      (2)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012.
   
      (3)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 soveltamissäännöistä.
   
      (4)  Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11.9.2013 annettu Euroopan parlamentin ja neuvoston asetus (EU, Euratom) N:o 883/2013.